**Fasciotomija**,(*fascia +(grč.* tome-rez)), **incizija fascije**, **disekcija fascije**,  je hirurška procedura zasecanja ili presecanja fascije da bi se ublažila napetost ili pritisak u tkivima koja ona okružuje. Najčešće se primenjuje u nekim mišićnim bolestima ili u slučajevima povrede mišića, nakon velikih fizičkih naprezanja ili krvarenja u unutrašnjosti mišića.

Kada su promene na donjim udovima praćene prolongiranom ishemijom stopala otokom i parestezijom prstiju proširena fasciotomija članaka i stopala se provodi kao dopuna hirurškom lečenju bolesnika radi spašavanja udova od amputacije.

Etiologija
----------

Fascije mogu biti oštećene mehaničkom povredom, tj, stalnom napetošću ili dejstva dugotrajne traume, i/ili nakon infekcije tkiva i organa koje ona prekriva.

Uzroci koji dovode do povećanja subfascijalnog (*intrakompartmentskog*) pritiska mogu biti:

Kraš sindrom
Sindrom kasne revaskularizacije
* *Dislokacije i prelomi kostiju,*
* *Kompartment sindrom ili reperfuzijska povreda* - nakon neuspešne ili uspešne rekonstruktivne operacije na krvnim sudovima.

Kompartment sindrom („odeljak sindrom"), je reperfuzijski poremećaj izazvan ishemijskim otokom mišića, zatvorenih u gustom fascijalnom omotaču (najčešće kod podlaktice, potkolenice i butine). Kao posledica otoka raste subfascijalni (*intrakompartmentski*) pritisak, što dovodi do narušavanja mikrocirkulacije u mišićima i porasta ishemijskog otoka koji napreduje do gangrene na udovima. Ireverzibilna neuromuskularna oštećenja nastaju posle 12 časova od početka kliničkih manifestacija i zato je u ovom vremeskom periodu neophoidno primeniti kao jednu od metoda lečenja i fascijektomiju. Kao posledica kompartment sindroma nastaje Volkmanova ishemijska kontraktura.


|  |  |  |
| --- | --- | --- |
| Plantarni oblik fasciitisa |  | Plantarni oblik fasciitisa |
| Plantarni oblik fasciitisa |  | Kompartment sindrom |

Klinički znaci
--------------

Kliničke manifestacije, tipične za porast subfascijalnog (*intrakompartmentskog*) pritiska, poznate kao *5 „Ps"-sindrom* - (engl. ) su;

**1.***. Bol u udovima* (izuzetno jak, konstantan, slabo lokalizovan i prvi je znak)
**2.** *Bledilo* (praćeno otečenom i sjajnom kožom)
**3.** *Ukočenost ili parestezije prstiju* (u vidu uboda iglama)
**4.** *Paraliza kao posledica oštećenja živaca* (nemogućnosti kretanja prstiju)
**5.** *Prisustvo pulsa u udovima* (izuzev ako u napadnutom odeljku postoji oštećenje arterije)

Indikacije
----------

***Glavne indikacije za profilaktičku fasciotomiju su;***

* *Izražena venska insuficijencija*.
* *Potkolena oštećenja arterija ili vena*.
* *Poremećaji nakon arterijske rekonstrukcije*.
* *Kasna arterijska rekonstrukcija* (> 6 sati nakon traume).
* *Izražen otok mekih tkiva udova*.
* *Esmarhova poveska* primenjena duže od 2 časa.

Dijagnostika
------------

### Znaci porasta subfascijalnog (*intrakompartmentskog*) pritiska

Merenje intrakompartmentskog pritiska u prednjoj mišićnoj loži potkolenice
Bilo koji od sledećih kliničkih simptoma su pokazatelji rastućeg subfascijalnog pritiska :

* *Napetost subfascijalnog tkiva i mišića sa ili bez parestezija*.
* *Bol u toku pasivnih pokreta udova*.
* *Paraliza u predelu oštećenih nerava*.

### Merenje subfascijalnog (*intrakompartmentskog*) pritiska

Subfascijalni ili *intrakompartmentski* pritisak  se meri primenom *„Slite"* katetera ili sistema za transfuziju koji je ispunjen sterilnim fiziološkim rastvorom. Na jednom kraju ovog sistema se nalazi igla, koja se ubodom kroz kožu i fasciju uvodi u prostor ispod fascije a na drugom kraju graduisana staklena cevčica (manometar) na kojoj se očitava vrednost izmerenog subfascijalnog pritiska.
Povećan *intrakompartmenski* pritisak u subfastsialnom prostoru >30 mmHg je patološki znak i apsolutna indikacija za izvođenje terapijskih fasciotomija.

Način izvođenja
---------------

Fasciotomiju obično izvodi hirurg u opštoj ili regionalnoj anesteziji. Počinje rezom (incizijom) u koži, a zatim se nastavlja zasecanjem ili presecanjem fascije, na onom njenom delu gde će najuspešnije biti uklonjen pritisak (uz što manja oštećenja tkiva). Po završenom lečenju vrši se zatvaranje (ušivanje) rezova na fasciji i koži.

Komplikacije
------------

* Primena fasciotomije je složen postupak, koji može dodatno da izloži povređenog riziku infekcije i krvarenju.
* Fasciotomijom se rasterećuje porast pritiska u mišićima izazvan izlivom tečnosti i edemom, ali se zatvorena povreda, pretvara u otvorenu sa velikim rizikom infekcije i sepse.
* Nekoliko studija pokazuje lošiji ishod oporavka kod bolesnika koji su lečeni fasciotomijom u odnosu na ostale povređene kod kojih ona nije primenjena.
* Primena fasciotomije je korisna samo u sprečavanju ishemijskih kontraktura. U Izraelu, fasciotomija se primenjuje kao poslednje sredstvo lečenja u slučajevima neuspešne intravenske upotrebe manitola.

Napomene
--------

1. ↑  Fascija je tanka vezivna opna koja pokriva ili odvaja tkiva (najčešće mišićna) i unutrašnje organe u telu. Ona varira u debljini, gustini, elastičnosti, i sastavu, i njena uloga i izgled se bitno razlikuje se od ligamenata i tetiva

Vidi još
--------

* Kompartment sindrom
* Kraš sindrom
* Nekrotizirajući fasciitis
* Fasciitis

Izvori
------

1. ↑  Mišović S, Kronja G, Ignjatović D, Tomić A. *Akutni kompartment sindrom potkolenice prouzrokovan povećanim fizičkim naporom*. Vojnosanitetski pregled. 2005; 62(3):243-246.
2. 1 2 3  .
3. 1 2  ()„emedicine: compartment syndrome". Preuzeto, 09/2009.
4. ↑  „". Preuzeto, 09/2009.()
5. ↑  Ascer, E. Strauch, B. Calligaro, K.D. Gupta, S.K. Veith, F.J. (1989) *Ankle and foot fasciotomy: An adjunctive technique to optimize limb salvage after revascularization for acute ischemia*. J Vasc Surg, 9(4): 594-7
6. ↑  Styf J, Wiger P. *Abnormally increased intramuscular pressure in human legs: comparison of two experimental models*. J Trauma. Jul 1998;45(1):133-9.
7. 1 2  .
8. 1 2  .
9. ↑  Sheng ZY. *Medical support in the Tangshan earthquake*: a review of the management of mass casualties and certain major injuries. J Trauma 1987;27(10):1130-1135.

Šablon:Portalbar